
Alustus. 


Senjälkeen kun „suurlakko” 1905-vuoden lopulla 
pyyhkäsi pois ennakkosensuurin Suomen kirjallisuuden 
työvainiolta, on vapaamielinen sanomalehdistömme, 
etupäässä sosialidemokraattinen, innokkaasti puhunut 
n. s. sananvapauden puolesta. Viime aikoina on näet 
taantumuksellinen” henki alkanut kahlehtia sitä lau- 
suntovapautta, mikä seuraa vana vuotena eli 1906 lain 
muodossa taattiin Suomen kansalle. Sanomalehtien 
vastaavia toimittajia on rangastu linnavankeudella maalle 
taatun perustuslain hengen mukaisesta sananvapauden 
käyttämisestä. Eri yhdistysten juhla- ja huviohjelmiin 
ovat viranomaiset alkaneet kajota, vaikka laki nimen¬ 
omaan kieltää ennakolta panemasta estettä kirjalliselle 
tai suulliselle lausunnolle. 

Mutta tällainen virkavallan menettely ei ole niin¬ 
kään ihmeteltävää. Aatteellisessa maailmassa vallitsee 
sama hitaisuuden laki, mikä selvästi huomataan kaik¬ 
kialla luonnossa. Ennenkuin vuodenaika vaihtuu toi¬ 
seen, on lyhytaikainen taantumus monta kertaa vallassa. 
„Takatalvi” näyttää” usein vastustavan kesän tuloa. 
Lämmin syksy lykkää toisinaan talven tavallista kauem¬ 
maksi. 

Suomen kansan „yleinen valistus” on vielä 
heikkoa. Keskiaikaisen ahdasmielisyyden hengellä on 
täällä vielä suuri valta. Täällä ovat sekä valtiolliset 
että kirkolliset puolueet vielä jyrkästi erillään toisistaan, 
eläen nuoruudeninnossa. 

Suomen jokainen sanomalehti kuuluu johonkin 
nimelliseen puolueeseen, antaen sijaa ainoastaan oman 
puolueensa hengen mukaisille kirjotuksille. Toisen puo¬ 
lueen jäsenellä ei ole sananvapautta toisen puolueen 
lehdissä. „Kirjottakoot oman puolueensa lehtiin”, sa¬ 
notaan. Eri puolueet eivät näy oivaltavan, että kaiken¬ 
moinen syyttäjävirkavalta muodostaa eri puolueen. 
Vaikka syyttäjävirkavalta voidaankin saada myöntämään 
näennäinen, s. o. paperilla oleva sananvapaus, pysyy 
tuo kuitenkin aatteellisesti eri puolueena niin kauan 
kun nimelliset puolueet ovat jyrkästi erossa toisistaan. 
Eri puolueitten riita ja suvaitsemattomuus synnyttää 
sen ilmakehän, josta syyttäjävirkavalta saa aatteellisen 
ravintonsa. 

Ei ainoakaan Suomen puolue asiallisesti kannata 
sananvapautta. Jos jonkin puolueen jäsen julkisuudessa 
käyttää puheentapaa, jonka väitetään sotivan „puolue- 
henkeä” vastaan, nuhdellaan ja varotetaan häntä. Jos 
ei hän nuhteista välitä, erotetaan hänet puolueesta. 
Tämä menettely on sananvapauden rankasemista juuri 
niillä voimakeinoilla, mitkä ovat puolueen käytettävissä. 
Syyttäjävirkavalta ei ole sen pahempi. Koska sen käy¬ 
tettävissä on sellaisia sananvapauden rankasumuotoja 
kuin rahasakot ja linnavankeus, niin se tietysti niitä 
käyttää. Nimellisten puolueitten tulee poistaa syyttäjä- 

virkavallan nimetön puolue ennenkuin sananvapaus 
todella on turvattu. Miten ne sen poistaisivat? Siten, 
että jättävät sananvapauden käyttämisen kokonaan ran- 
kasematta omassa keskuudessaan. Joka toista kurittaa, 
häntä itseään kuritetaan. 

Esim. sosialidemokraattinen puolue on teollaan 
osottanut, ettei se voi sietää sananvapautta. Se on erot¬ 
tanut ainakin yhden jäsenensä sananvapauden käyttä¬ 
misestä. Joku tahtoisi huomauttaa, että tuo jäsen käytti 
sananvapautta „väärin”. Mutta niinhän syyttäjäpuo- 
lueen jäsenetkin huomauttavat, ollen siis yhtä johdon¬ 
mukaisia. Sananvapauden väärinkäytöstä syyttäjäviran- 
omaisetkin rankasevat. Ja missä olisi sananvapauden 
„väärinkäytön” ja „oikeinkäytön” raja? Jos joku jä¬ 
sen näkee puolueessaan siivous- ja puhdistustarvetta 
ja puhuu sen puolesta, käyttää hän sananvapauttaan 
„väärin” niitten mielestä, joihin tällainen puhe tavalla 
tai toisella koskee. Mitä tahansa puoleohjelmaa voi 
"kiertää ja selittää yhtä monella tavalla kuin ,porvaril¬ 
lista” rikoslakiakin. 

Jos sananvapautta todella tahdotaan pitää „pyhänä”, 
älköön mistään valtiollisesta ja kirkollisesta puolueesta 
sen luulotellun „väärinkäytön” perusteella ainoatakaan 
jäsentä erotettako. Muistakin syistä, kuten n. s. tär¬ 
keistä rikkomuksista erottaminen sotii johdonmukaisuu¬ 
den lakia vastaan. Jos henkilö on tullut puolueen 
jäseneksi vapaaehtoisesti, sallittakoon hänen myös va¬ 
paaehtoisesti puolueesta erota. Jos puolue taas väkisin 
on ottanut jonkun henkilön jäsenekseen, niin ainoastaan 

siinä tapauksessa on puolueella oikeus myös väkisin 
hänet erottaa yhteydestään. 

Kun joukko selittää yksilön puheessa tai kirjotuk- 
sessa esiintyvät väitteet sananvapauden väärinkäytöksi” 
ja rankasee tätä siitä, niin tekee se siveellisesti hyvin 
alentavan teon. Rankasumenettelyllään tunnustaa näet 
tuo joukko itsensä yhtä ainoata yksilöä niin paljoa 
heikommaksi, ettei voi sietää hänen läsnäoloaan. Sel¬ 
laisen moraalin perustalla lepää se nykyään niin vält¬ 
tämättömänä pidetty sopimattoman” jäsenen puolueesta 
pois potkiminen! Kun useampi pelkää yhtä, niin sopii 
kysyä, kumpi on „raukka”, sekö, joka erotetaan, vai 
se joukkoko, joka erottaa. 

Tässä alustuksessa mainitut asiat liittyvät niin lä¬ 
heisesti siihen urkkimis- ja nuuskimistoimintaan, jota 
Suomen nimetön syyttäjäpuolue harjottaa jumalanpil¬ 
kan” löytämiseksi painetusta ja lausutusta sanasta, että 
ne on täytynyt ottaa puheeksi ennenkuin luomme 
katsauksen siihen mielettömään aatteeseen, joka nykyään 
kummittelee jumalanpilkan” nimellä. 




Jumala ja rikoslaki. 

„Pahan” vastustaminen ja rankaseminen on tavalli¬ 
sen ihmisluonnon „myötäsyntynyt” tarve. Olkoon 
yksilö tai kansa millä kehitysasteella tahansa, tahtoo se 
torjua luotaan „pahaa”. Mutta alimmallakin minätie- 
toisuuden asteella on ihminen taipuisa saamaan toisilta 
yksilöiltä siveellistä kannatusta „pahaa” rangastessaan. 
Nykyään ei ainakaan tunneta niin alhaista luonnon¬ 
kansaa”, joka pitäisi yksilöllisen „nyrkkioikeuden” 
ainoana mahdollisena rangastusmuotona. „Raakalais- 
kansat” asettaa jonkinmoisen neuvoskunnan tutki¬ 
maan ja rankasemaan julkista vääryyttä. 

Mikä on se hiljaisuudessa vaikuttava voima, joka 
alituisesti kehottaa kansoja luovuttamaan rankasuvallan 
yhä useampiin käsiin. Tavallinen yksinkertainen kris¬ 
titty vastaisi: „Se voima on jumala.” Mutta yksinker¬ 
taisella kristityllä pitäisi jo ennakolta olla se tieto, että 
jumala on rakkaus. Nyt riippuu paljo siitä, mitä Rak¬ 
kaudella” milloinkin ymmärretään. Kun raamatussakin 

m. m. sanotaan, että „rakkaus peittää virheet”, ettei 
„rakkaus omansa etsi”, ettei Rakkaus koskaan väsy” j. 

n. e., niin ei sellainen jumala, joka ihmisen tajunnalle 
esiintyy rakkautena, voi kehottaa rankasemaan min- 



käänlaista „pahaa”, koska rankaseminen on virheitten 
peittämisen ja väsymättömyyden vastakohta. 

Kansojen edetessä valistuksessa ja asiain tutkimis- 
kyvyssä alkaa voittaa yhä enemmän alaa se moraali, 
että rankasuvallalla varustetun joukon tulee yhä enen- 
tyä. Tämä moraali viittaa tietä siihen tulevaisuuteen, 
jossa ei minkäänlaista ulospäistä rankasumuotoa voida 
hyväksyä eikä käyttää. Yksilön omaan „raakaan voi¬ 
maan” perustuva „oikeudenhankkimistapa” onkin jo 
siveellisesti tuomittu kaikissa n. s. sivistysmaissa. Mutta 
kun kehitysmuodot eivät silmänräpäystäkään pysy pai¬ 
kallaan, on n. s. laillisen tuomioistuimenkin rangastus- 
menettely sivistysmaissa arvostelun esineenä. 

Jos nyt „jumala” kristittyjen jokapäiväisen käsityk¬ 
sen mukaan on ehdottomasti muuttumaton, täytyy edel¬ 
lyttää jompikumpi näistä kahdesta mahdollisuudesta: 
joko „jumala” todellakin muuttuu ajan valistuskannan 
mukaan tai rikoslain rankasupykälät eivät koskaan ole 
„jumalan tahdon” mukaiset. Kumpi edellytys tahansa 
johtaa hiemankin järkeilemään kykenevän kristitynkin 
sietämättömään pulaan, josta ei hän pääse muuten kuin 
joko omaksumalla aivan uuden, kristilliselle jumaluus¬ 
opille vieraan jumalakäsityksen tai julistautumalla oikeus- 
vararikon alaiseksi. Epäilemättä onkin n. s. kristityissä 
maissa tuhansia ihmisiä, jotka yksilölliseltä vakaumuk¬ 
seltaan ovat kummankin mahdollisuuden kannalla. 

Tällainen kahtiajako hallitsee tuntuvassa määrässä 
nykyajan valistunutta oikeusmoraalia. Ulospäin esiin¬ 
tyvät tuomarit, yleiset syyttäjät, asianajajat y. m. aivan 
kuin oikeusmoraali olisi yhtenäinen, mutta itse oikeus- 

juttujen käsittelyissä ja muodollisissa tuomioissa esiin¬ 
tyy oikeusmoraalin kaksijakoisuus sittenkin selvänä. 

Kun seuraa nykyisten oikeusjuttujen menoa, voi 
varsin hyvin tehdä sen „logillisen” johtopäätöksen, 
ettei „vanha” jumaluusopillisen käsityksen mukainen 
jumala enää olekaan muodollisen rikoslain takana. 
Tapahtuu varsin usein, että „alin oikeus” langettaa 
tuomion, jonka „ylempi”, kun siihen vedotaan, ku¬ 
moaa tykkänään. Sopiiko nyt olettaa, että alimman 
oikeuden jäsenet olivat niin huonoja lakimiehiä, ettei¬ 
vät saaneet asiasta selvää? Jos he olivat, niin miksi 
he edelleen saavat olla virassa, nauttia oikeusviran¬ 
omaisten luottamusta ja jatkaa huonoa tuomionjaka- 
mistyötään? 

Sitä, joka ei valita esim. raastuvanoikeuden päätök¬ 
sestä, mikä tuomitsee syyllisen vetämään sakkoja tai 
varojen puutteessa linnavankeuteen, kohdellaan aivan 
toisella tavalla kuin toista, joka ylempään oikeuteen 
vedottuaan vapautetaan kaikesta „edesvastuusta”. Edel¬ 
liseltä tullaan „lain nimessä” ottamaan sakkorahat tai 
hänet viedään väkisin vankilaan. Nyt sopii aivan „logil- 
lisesti” kysyä, onko sama jumala kahden näin erilaisen 
oikeudenpäätöksen takana. 

Arvaan monen käräjänkäynteihin perehtyneen vas¬ 
taavan: „Ihmisiä ovat tuomarit ja kaikki oikeusviran¬ 
omaiset. Oikeudenpäätös riippuu tuomarin harkinnasta 
ja todistajien lausunnoista. Ylemmässä oikeudessa taas 
pannaan asia monen oikeusoppineen harkittavaksi ja 
ratkastaan viimein äänestyksellä. Äänestyksellä ratkas- 
taan asia valaoikeudessakin.” 

Olkoon niin. Mutta eikö tällä tavalla syntynyt 
tuomio taas ole sama kuin enemmistön päätös? Toinen 
kysymys on, onko enemmistön päätös sama kuin lopul¬ 
linen oikeus. Ranskan kuningas Ludviikki XVI sano¬ 
taan tuomitun kuolemaan yhden ainoan äänen enem¬ 
mistöllä. Jos tuo yksi ääni olisi ollut toisella puolella, 
olisi hän saanut elää. Ja onko jälkimaailma päässyt 
edes yksimielisyyteen siitä, että tuo tuomio oli „oikea”? 
Jos nykyään asetettaisiin „valaoikeuksia” eri maissa 
tuota vanhaa oikeudenpäätöstä tuomitsemaan, niin saa¬ 
taisiin epäilemättä aivan erilaisia tuloksia. Toisen maan 
valaoikeus julistaisi tuomion: „Tuomio oli oikea.” 
Toisen maan valamiehistön enemmistön päätös kuu¬ 
luisi: „Tuomio oli väärä.” Jos sitten näitten eri vala- 
oikeuksien julistamat tuomiot annettaisiin taas uusien, 
„parempien” valaoikeuksien arvosteltavaksi, voisi käydä 
niin, että se „alempi” valaoikeus, joka julisti kuninkaan 
tuomion oikeaksi, todistettaisiin vääräksi”, toisen anta¬ 
ma päätös taas „oikeaksi”. 

Tuomioistuimia voisi asettaa rajattoman määrän 
toisiaan tuomitsemaan. Sopii kysyä, o nk o „muuttuma- 
ton jumala” kaikkien, toisiaan vastustavien oikeuden¬ 
päätösten takana. Jos hän on, ei hän ole muuttuma¬ 
ton, jos ei ole, on hän puolueellinen. 

Jos „muuttumaton” jumala olisi muodollisen rikos¬ 
lain takana, ei viimeksi mainittua voitaisi minkäänlaisen 
moraalisen painostuksen vaikutuksesta eri aikoina lie¬ 
ventää tai koventaa. Mutta kun niin tehdään, on sel¬ 
vää, ettei mikään todellisesti henkinen auktoriteetti voi 
olla muodollisen rikoslain takana sitä tukemassa. 

Kristityt uskovat jumalan erehtymättömäksi. Jos 
erehtymätön rakkauden jumala olisi rikoslain pykälien 
takana, ei tämä laki voisi rangasta köyhää ihmistä esim. 
siitä, että hän ottaa ,,toisen” metsästä puun suureen 
tarpeeseensa. Jumala, joka on ra kk aus ja puolueetto¬ 
muus, ei suo toiselle „omaa” metsää enempää kuin 
toisellekaan. Päinvastoin sellainen jumala soisi luon¬ 
nonantimia yhtä auliisti kaikille, yhtä sydämellisesti 
kuin hän sallii auringon paistaa kaikille. 

Jos muuttumaton, ra kk auden jumala, kaikkitietäväi¬ 
nen olento, olisi jonkin aikakauden muodollisen rikos¬ 
lain takana, heijastaisi hän varmasti oikeuden palveli¬ 
joihin myöskin sellaisen suhteellisen erehtymättömyyden 
ja oikeudentunnon, etteivät tuomioistuinten päätökset 
milloinkaan olisi syyllisiä n. s. oikeusmurhiin, joita 
meidän aikana tuon tuostakin todetaan vasta sitten kun 
havainto on — myöhään tehty. 

Mutta sen väitteen ja uskon, että kunkin aikakauden 
muodollisen rikoslain takana on näkymätön auktori¬ 
teetti, ei siltä tarvitse olla perätön. „Vika” on ainoas¬ 
taan siinä otaksumassa, että tämä auktoriteetti olisi 
itsessään täydellinen olento”. „Täydellinen olento” on 
epälogillinen käsite. „01ennolla” on alkuperä, kehityk- 
sentaival ja „loppu”. Tosiasia on se, että elämänkaik- 
keudessa on rajaton määrä kehityksen, kasvamisen ja 
alituisen muuttumisen alaisia, fyysillisille aistimille nä¬ 
kymättömiä olentoja, jotka todella vihaavat toista koh¬ 
detta ja pitävät toisesta. 

Kansa, joka vuosisatojen kuluessa on vuodattanut 
vertä, raastanut ja tuhonnut heikompia, korottanut kun- 

nian ja aineellisen omaisuuden „suuruuden” mittayk¬ 
siköksi, on tietämättään luonut voimakkaan „eetterisen” 
olennon, joka pitää juuri sen kansan ylimystön — oman 
luojansa — elämäntavoista ja mieliteoista. Kun tietoista 
olentoa on pitkinä ajanjaksoina ravittu kansan intohimo¬ 
jen ulostumilla, on se vähitellen kohonnut alkuperäi¬ 
sestä alamaisuustilastaan käskevään asemaan. Sellainen 
„jumala” on minkä tahansa rangastusta, tylyyttä ja ko¬ 
vuutta uhkuvan muodollisen rikoslain takana ja sen 
mahtavana tukena. Sellainen „jumala” on myös hir¬ 
veän arka „kunniastaan” ja on hyvillään, kun ihmiset 
rikoslakinsa avulla hänen „pilkkaajiaan” rankasevat. 

Mutta onneksi — tai onnettomuudeksi — on myös 
olemassa ihan toisellainen „eetteriolento”, joka niin¬ 
ikään on ihmisten tietoisettomasti luoma. Ylimystön 
ja anastajavallan sortoa kärsineet, „huonot” ja köyhät 
ihmiset, jotka ovat vuoroin turvautuneet henkiseen 
hartauteen, vuoroin n. s. oikeutettuun paheksumiseen, 
ovat hitaasti luoneet tämän olennon. Kun he vuoros¬ 
taan ovat ravinneet tätä luomustaan hartauden ja epä- 
itsekkäisyysilmausten ulostumilla, on se alkuperäisestä 
alamaisuustilastaan kohonnut mahtavaksi käskijäksi, joka 
pitää ajottain kurissa väkivaltaisuuksiin mieltynyttä yli¬ 
mystöä. Tällainen „jumala” on myös muodollisen ri¬ 
koslain takana, mutta aivan vastakkaisessa merkityksessä 
kuin edellinen. Hänen tehtävänään on olla sorrettujen 
näkymättömänä puolustajana ja asianajajana. Hän tah¬ 
too lieventää kaikkea ankaruutta ja kovuutta. Hän on 
rakkauden, armahtavaisuuden, säälin ja puolueettoman 
hyvyyden pienoiskuva. Hänen voimansa ja valtansa 




13 


kasvaa kansan oikeusmoraalin puhdistuessa, ja hänellä 
on se suuri lupaus, että hänestä kerran tulee täysin 
itsetietoinen, korkea henkinen yksilö. Tämä olento 
edustaa sitä suurta ,,ihmisen poikaa”, josta raamatussa 
puhutaan, sitä suurta henkiyksilöä, joka ihmiskunnan 
aineellisen kehityksen loputtua puolueettoman elämän 
suurena lähettiläänä siirtyy tämän aurinkokunnan kypsy¬ 
neen elämän toisiin olomuotoihin. 

Tämä muodollisen rikoslain tylyn puolen vastapai¬ 
nona oleva ,,jumala” on yhtä hyvä ja epäitsekäs kuin 
koko ihmiskunta yhteensä. Hänen „kunniaansa” ei kos¬ 
kaan voi „loukata”, sillä hänen olemuksensa on epä- 
itsekkäisyys, vai kk a tosin pienoiskoossa. 

Nämä kaksi „jumalaa” — pitäköön vaan lukija 
niitä kirjottajan sairaalloisen mielikuvituksen” tuotteina, 
jos häntä haluttaa — ovat aina mukana kaikessa ihmi- 
sellisessä toiminnassa. Toinen on röyhkeä, toinen vaa¬ 
timaton ja kaino. Röyhkeä „jumala” sanoo, kuten 
ennen vanhaan roomalainen Caligula-keisari: „Vihatkoot, 
kunhan vaan pelkäävät” (Oderint, dum meturant). Vaa¬ 
timaton jumala sanoo: „Minua ei kenenkään tarvitse 
pelätä. Minä tahdon tulla yhdeksi kaikkien luojieni 
kanssa. Yhdeksitulemisihanteessa ei voi olla mitään 
pelon sijaa.” 

Muodollista rikoslakia suojeleva röyhkeä jumala 
joutuu alinomaa tekemään erehdyksiä, joitten näkyväi¬ 
siä kiteytymiä ovat m. m. „oikeusmurhat”. Mutta 
tämän jumalan „karakteeriin” kuuluu olla tunnusta¬ 
matta itseään erehtyväiseksi. Päinvastoin se suuttuu 

hirmuisesti, kun vaatimaton jumala näyttää sille tekoja, 
jotka ovat röyhkeyden luomia erehdyksiä. 

„Oikeuserehtymät” ovat vielä lukuisammat kuin 
„oikeusmurhat”. Kiihkeä himoluonto pitää virkavallan 
jäseniä siinä velttoustilassa, että aikakauden muodollisen 
oikeuden velvottamista palvelusmuodoista ei ehditä 
pitämään kirjaa huolellisesti. Rikoslain röyhkeä jumala 
iloitsee suuresti laillisuushengen masentamisesta muo¬ 
dollisesti laittomilla keinoilla. Tuo sama jumala huo¬ 
lehtii esim. sellaisista «välttämättömyyksistä”, että jo 
maksettuja veroja käydään vaatimassa toinen kerta. 
Sen toimesta lähetetään myös «kantamaan” veroja, 
joitten maksaminen olisi laiton teko sekä maksajasta 
että vastaanottajasta. 1 ) 


') Kerrottakoon tässä esimerkin vuoksi sellainen tapaus. Hel¬ 
singin pitäjään nimismies kävi poliisi mukana ylempiensä lähettä¬ 
mänä toukok. 4 p. 1911 vaatimassa kirjottajalta sanotun kunnan 
papistolle tulevia kirkollismaksuja edelliseltä vuodelta. Tämä käynti 
oli jo kolmas järjestyksessä 1907-vuodesta alkaen. Minä selitin 
nimismiehelle, että moinen veronvaatimus oli laiton, koska minä 
1892-vuodesta alkaen olen ollut eronneena Suomen evankelis-luthe- 
rilaisesta valtiokirkosta, kuuluen eriuskolaislain alaiseen kirkkoyh- 
dyskuntaan, jonka jäsenet sanotun lain 18 pykälän mukaan ovat 
vapaat kaikesta hengeltä suoritettavasta, valtiokirkon papistolle tule¬ 
vasta kirkollismaksusta. Vielä selitin joka vuosi, 10 vuotta peräk¬ 
käin, mitkä olen Helsingin pitäjään alueella asunut, asianmukaisella 
tavalla henkikirjotusviranomaisille ilmottaneeni, etten kuulu luthe- 
rilaiseen kirkkoon. Nimismies väitti, ettei hänen asiansa ollut 
kuulla minun selityksiäni vaan tehdä esimiestensä käskyn mukaan, 
kysyen, olisiko minulla «ulosmitattavaa” tavaraa siinä huoneessa, 
jossa silloin olin. Minä vastasin, ettei sellaista ollut. Nyt sanoi ni¬ 
mismies merkitsevänsä minut «köyhäksi”. Jos hänellä oli oikeus 

Meidän virkamieshenki ei ole suopea. Pienimmäs¬ 
täkin asianomaisen vastaselityksestä suutahtavat virka- 
miehemme, jos edellinen on „huono ihminen”. Tuo¬ 
mari tiuskasee sarkatakkiin puetulle miehelle käräjätu¬ 
vassa: „Suu kiinni!” Poliisi tahtoo „kunnostautua” 
ylempiensä edessä, tehden usein „tikusta asian”, jotta 
saisi viedä ulkonäöltä „halvan” henkilön „kamariin”. 
Täällä uskotaan tuon virkaintoisen poliisin puhetta 
enemmän kuin «syytetyn”, jolle ärjästään: „Suu kiinni!” 
Mutta tuollaista röyhkeätä kieltä ei puhuta henkilölle, 
joka «vaatteistaan päättäen näyttää herrasmieheltä”! 


ottaa kuulevaan korvaansa mainittu vastaus, olisi tavallisen oikeus- 
moraalin kannalta luullut hänellä olevan ainakin yhtä hyvän syyn 
kuulla sitä asianomaisen selitystä, että koko veronkantoyritys oli 
laiton teko. Olisihan hän voinut viedä tämän tiedon esimiehilleen 
yhtä hyvin kuin „köyhyys”-tiedonkin, jommoista ei asianomainen 
pyytänyt hänen viemään. 

Ilmotin asian heti useammille viranomaisille. Saa nähdä, ote¬ 
taanko tulevaisuudessa selvä laki huomioon. — Koko tapaus ei 
olisi esiintynyt niin räikeässä valossa, jos minulta olisi säännölli¬ 
sesti käyty vaatimassa noita laittomia maksuja. Vasta 1907 käytiin 
niitä tiedustamassa edelliseltä vuodelta, vaikka talvella 1902 jouduin 
Helsingin pitäjääseen henkikirjoihin. Tuntuu siis siltä, että viran¬ 
omaiset 4 ensi vuotena seurasivat lakia, koska eivät ennen 1907- 
vuotta vaatineet minulta papinmaksuja. 

Koska Helsingin kolme sanomalehteä, nim. Työmies, Uusi 
Suometar ja Helsingin Sanomat ikäänkuin yhteisestä sopimuksesta 
jättivät julkasematta tästä tapauksesta tekemäni selostuksen, jonka 
pyysin saada «yleisön osastoon”, tahdon tilaisuuden tarjoutuessa 
sittenkin julasta sen painettuna. 

„De minimis non curat lex”, s. o. laki ei välitä vähimmistä, 
sanoivat jo vanhat roomalaiset. 

Miksi ei? Siksi, että pelätään „herrasmiehen” tavalla tai 
toisella voivan panna toimeen jonkinmoisen jälkinäy¬ 
töksen asian johdosta. Virkakunta „pitää kiinni” omista 
eduistaan. 

Meidän 20:11a vuosisadalla voimassaoleva rikoslaki 
on kovin vanhanaikainen tekele, niin vanhanaikainen, 
että luulisi elettävän vielä vähintäinkin 17:llä vuosisa¬ 
dalla. Niinpä määrätään sanotun lain 41 luvun 4 pykä¬ 
lässä enintäin 50 markan sakko — tietysti „varojen 
puutteessa” vankeutta — lutherilaisen kirkon jäsenelle, 
joka jää pois „lukukinkeriltä, jossa hän on velvollinen 
olemaan saapuvilla”, kuten sanat kuuluvat! Onhan 
papeilla kerrassaan suuri valta tämän pykälän mukaan. 
Mistä syystä eivät he sitä käyttäne? Voisivathan he 
nostaa tuhansia oikeusjuttuja lukukinkereiltä poisjäännin 
johdosta. Tässä maassa on näet tuhansia, jopa satoja¬ 
tuhansia valtiokirkon jäseniä, jotka eivät moneen vuo¬ 
sikymmeneen ole käyneet kinkereillä lukutaitoaan näyt¬ 
tämässä. Tulisihan valtion rahastoon suuret summat 
noista sakoista. Kirjottajaa ei, sivumennen sanottu, tuo 
rangastus sentään voisi kohdata, koska hän ei ole lu¬ 
therilaisen kirkon jäsen. 

Saman luvun 3 pykälän nojalla voisi kerätä suun¬ 
nattoman määrän sakkorahoja valtion varastoon har¬ 
haoppia suosivilta” kirkon jäseniltä. Voisihan helposti 
todistaa, että harhaopin suosija „koettaa siihen vietellä 
toista”, kuten sanat kuuluvat. Ajatellaanpa vaan sitä 
suunnatonta harhaopin” tulvaa, mikä monilta puhuja¬ 
lavoilta sunnuntaisin ja arkipäivinäkin vuotaa eri seu- 

roissa ja yhdistyksissä puheita pitävien henkilöjen huu¬ 
lilta erittäinkin kaupungeissamme. 

Jos kirkko ja valtio olisivat erillään toisistaan, ei 
rikoslaissamme olisi moisia pykäliä, joita lukiessa ajat- 
televan ihmisen hiukset nousevat pystyyn hämmästyk¬ 
sestä. 

Mutta rikoslain 10 luvun 1 ja. 2 pykälällä on Suo¬ 
men valtiokirkko vasta korottanut arvoon ihmisellisen 
typeryyden ja häikäilemättömyyden, kuten seuraavassa 
luvussa saamme nähdä. 



Jumalanpilkan” mahdollisuus. 

Joka tämän vuosisadan lopulla penkoilee vanhoja 
asiapaperikasoja, huudahtanee hämmästyneenä: „Niinkö 
lyhytikäinen olikin se kirkollinen jumalakäsitys, jonka 
arvostelemisesta 20 vuosisadan alussa vielä voitiin ran¬ 
gasta neljänkin vuoden kuritushuonevankeudella! Nyt 
ei laki enää tiedä mitään sellaisesta rikoksesta, vaikka 
kansa nykyään on paljoa jumalattomampaa' kuin silloi¬ 
sen kirkollisen mittakaavan mukaan.” 

Tätä kirj ottaessani on Suomessa vireillä kerrassaan 
merkillisiä oikeusjuttuja”. Ne ovat merkillisiä sentäh- 
den, ettei asianomainen millään tavalla ole antanut 
niitten vireillepanemisviittaustakaan. Tarkotan n. s. juma- 
lanpilkkajuttuja. 

Helsingissä ilmestyvää „Kurikka”-nimistä pilalehteä 
vastaan on parhaillaan vireillä sellainen juttu. Ja jutun 
nostajana on eräs virasto, jota kansan laajentunut maail¬ 
mankatsomus ei enää vuosiin olisi tarvinnut. Tuo 
virasto on n. s. painoasiain ylihallitus. 

Mainitun viraston tarpeellisuudesta tai tarpeettomuu¬ 
desta saa selvän käsityksen, jos valasee sen menettely¬ 
tapoja seuraavalla esimerkillä. Harmaapäisellä ukolla 
on 50 vuoden ikäinen, „normaalijärkinen” ja omista 

asioistaan ulospäin vastaava poika. Vanhat ihmiset, jotka 
muistavat tuon 50-vuotijaan miehen lapsuusajan, tietä¬ 
vät kertoa, että isä oli kohtuuttoman ankara pojalleen. 
Tällä oli se isän mielestä ..anteeksiantamaton vika”, ettei 
hän tahtonut lukea katkismusta eikä muitakaan saman¬ 
henkisiä kirjoja vaan haki silloin kyllä vaikeasti suo¬ 
menkielellä saatavissa olevaa muuta kirjallisuutta, joka 
häntä viehätti. 

Kun poika oli tullut täysi-ikäiseksi, asuen edelleen 
isänsä talossa ja tehden työtä, la kk asi hän kaiken muun 
..jumalattomuutensa” lisäksi käymästä lukukinkereillä 
ja ripillä. Isän suuttumus ei tuntenut rajoja. Hän pisti 
pojan käteen katkismuksen ja sanoi vihasta värisevällä 
äänellä: „Jos et sinä ahkerasti lue tätä autuuden oppi¬ 
kirjaa, niin saat lähteä maailmalle. Minä olen isäsi ja 
holhojasi sekä määrään, mitä sinun on luettava.” 

Poika otti kyllä katkismuksen isänsä kädestä mutta 
pani sen nurkkahyllylle, sanoen: ..Tämän kirjan lukemi¬ 
nen on rääkännyt minun sieluani siinä määrässä, etten 
sitä koskaan enää avaa.” 

..Siinä tapauksessa saat heti lähteä talostani”, är¬ 
jyi isä. 

..Minä lähden mielelläni”, vastasi poika, kokosi ka¬ 
pistuksensa ja painoi oven kiinni. 

Kului vuosia, eikä isä tietänyt, missä hänen uppi¬ 
niskainen poikansa oli. Mutta kerran sai hän eräältä 
tuttavaltaan tietää, että poika oli muuttanut toiseen lää¬ 
niin, jossa hän oli perustanut oman perheen ja hank¬ 
kinut pienen maatilan. 

Ukko kirjotutti pojalleen kirjeen, jossa kehotti tätä 

lukemaan vanhaa katkismusta, selittäen, että nyt olivat 
jotkut villitsijät toimittaneet uuden katkismuksen, joka 
ei ollut „puhdasta jumalan sanaa”. 

Poika vastasi kirjeeseen ja selitti, ettei hänellä ollut 
mitään tekemistä uuden eikä vanhan katkismuksen kanssa. 

Ukko ei saanut lepoa. Hän matkusti poikansa luo, 
ottaen vanhan katkismuksen mukaansa ja vaatien pojan 
sitä lukemaan. Nyt suuttui poikakin ja sanoi isälleen: 

„Niin mielelläni kuin näenkin sinut uudessa kodis¬ 
sani, täytyy minun vakuuttaa, etten koskaan lue kat¬ 
kismustasi. Minä olen täysi mies ia seison omilla ja¬ 
loillani.” 

Isä palasi kotiinsa. Kului toistakymmentä vuotta 
ennenkuin hän tapasi poikaansa. 

Eräänä kesäpäivänä ilmestyi harmaapäinen isä taas 
poikansa asuntoon vanha katkismus kädessä, kehottaen 
pojan sitä lukemaan. Kun poika jyrkästi kieltäytyi moi¬ 
sesta tehtävästä, mutisi isä joitakin uhkauksensanoja ja 
poistui. 

Seuraavana päivänä palasi isä poikansa asunnolle 
kunnan „sielunpaimen” mukanaan. Pappi yskäsi muu¬ 
taman kerran alkajaisiksi ja rupesi selittämään, kuinka 
tärkeätä oikea, puhdasoppinen kristillisyys oli. Hän 
nuhteli uppiniskaista lasta, joka hylkäsi isänsä neuvot, 
ja lupasi kutsua koolle kirkkoneuvoston tutkimaan mie¬ 
hen sieluntilaa. 

Vanhuksen poika, 50 vuoden ikäinen mies kehotti 
pappia poistumaan. Kun hyvä puhe ei auttanut, tarttui 
hän papin käsivarteen ja talutti tämän ovesta ulos. Isä 
seurasi pappia. 

Pappi kutsui koolle kirkkoneuvostonsa. Uppinis¬ 
kainen mies kutsuttiin sen eteen, mutta hän ei totellut 
kutsua. Kir kk oneuvosto tuli hänen asuntoonsa häntä 
nuhtelemaan. Perheenisä piti jyrisevän puheen neu¬ 
voston jäsenille, kehottaen näitä poistumaan. Kun 
hyvää puhetta „ei toteltu, talutti huoneen isäntä heidät 
kaikki yksitellen ulos. Kovia tuomionsanoja suustaan 
päästäen poistuivat miehet. 

Pappi kirkkoneuvostoneen vetosi „ylempiin”. Tuli¬ 
vat sitten „piispankäräjät”. Omassa korkeassa persoo¬ 
nassaan meni piispa jumalattoman miehen asunnolle. 
Tulos oli sama kuin ennenkin. Näytelmä päättyi siten, 
että piispa poistui ennenkuin perheenisän tarvitsi taluttaa 
häntä ulos. 

Nyt antoi korkea hengellinen valta sellaisen julis¬ 
tuksen, että se mies oli „auttamaton”, ja että kaikkien 
hyvien kristittyjen olisi häntä vältettävä. Vanhat ihmi¬ 
set tottelivat hengellisen vallan kehotusta, mutta kunnan 
nuorempi sukupolvi ei siitä ollenkaan välittänyt. 

Nyt väsähti koko kirkollinen valta, ja jumalaton 
mies” sai jäädä autuudenasioissa oman onnensa nojaan. 

Suhteellisesti samassa hengessä menettelee Suomen 
painoasiain ylihallitus nykyään. Mutta tulos on viimein 
sama kuin äskeisessä esimerkissä mainittu. 

Käykäämme nyt arvostelemassa jumalanpilkan” 
mahdollisuutta. 

Koska ei edes Työmies-lehti, jonka kumminkin pi¬ 
täisi olla verrattain lähellä painoylihallituksen nostamia 
„jumalanpilkkajuttuja”, ole julassut minun tästä asiasta 

kyhäämääni, palstanverran tilaa vaativaa kirjotustani, 1 ) 
täytyy minun erityisessä kirjasessa asiasta puhua. 

„Jumalanpilkka”-käsitteen selvittämiseksi, on saatava 
selville 1) mitä on pilkka, 2) ketä voi pilkata ja 3) mitä 
on „jumala”. 


1. Mitä on pilkka ? 

Mitä merkitsee „pilkka”-käsite? Sallikaamme esi¬ 
merkkien vastata tähän kysymykseen. Kyttyräselkäinen 
vanhus kävelee sauvansa nojassa tietä. Hänen jälessään 
seuraa poikalauma. Poikien suusta kuuluu kaikenmoi¬ 
sia ääniä. Toiset ottavat kepakon käteensä, painavat 
selkänsä kumaraan, ovat ontuvinaan ja koettavat kaikin 
tavoin jäljitellä tuota heikkoa vanhusta, joka vaivalloi¬ 
sesti kulkee eteenpäin, silloin tällöin päästäen raskaan 
huokauksen. Rohkein ja „hävyttömin” joukosta astuu 
vanhuksen eteen, näyttäen tälle „pitkää nenää” ja tart¬ 
tuen tämän sauvaan sekä pannen tämän lakin kallel¬ 
leen ja tehden kaiken voitavansa kiillottaakseen tove¬ 
riensa nauruhermoja. 

Kun vanhuksen käyntiäkin tahdotaan estää, puhkee 
tämä vakavalla äänellä puhumaan: 

„Lapsiparat! Ette tiedä, mitä teette. Elämän aamu 
hymyilee teille, mutta jos jumala suo teidän elää, saatte 


') Viime vuonna annoin sanotun lehden toimitukselle lyhyen 
artikkelin, joka oli varustettu „Jumalanpilkka”-otsakkeella, mutta se, 
samoin kuin useimmat muutkin kyhäykseni suvaittiin palauttaa 
kansliaan, josta sain sen takaisin. 

te kerran näytellä minun osaani silloin kun tämä vanha 
ja huono ruumiini jo on haudan levossa ja sieluni 
autuaitten majoissa. Jos tahdotte säästyä tarpeettomilta 
kärsimyksiltä, niin lakatkaa sellaisesta ilveilystä. Kun 
minä olin lapsi, tunsin kunniotusta vanhuksiin. Sen- 
tähden on jumala antanut minulle näin pitkän iän. 
Tekin elätte kauan, jos kuuntelette omantuntonne ääntä 
ja annatte arvon kaikille ihmisille. En minäkään tah¬ 
toisi näin ruma olla, mutta korkea ikäni ja monet kär¬ 
simykset ovat painaneet leimansa rumiiseeni. Jumala 
siunatkoon teitä, lapset, että tulisitte ymmärtämään, mitä 
elämä merkitsee.” 

Tämä vanhuksen järkevä ja henkevä puhe vaikuttaa 
useaan poikaan. 

„Kuules, Kalle”, huutaa yksi joukosta. «Lakataan 
ilveilemästä. Onhan sinunkin äitisi monta kertaa sano¬ 
nut, että kaikki ihmiset ovat yhtä hyviä ja samanarvoi¬ 
sia.” «Niin on minunkin äitini sanonut”, huomauttaa 
eräs toinen. «Me olimme ajattelemattomia ruvetessamme 
näin elämöimään. Äiti varmaan toruisi ja kurittaisi 
meitä, jos näkisi, mitä teimme.” 

«Antakaa anteeksi, hyvä pappa”, sanoo kolmas poika. 
«En minä koskaan enää näin tee.” 

«Menkää rauhaan, rakkaat lapset. Jumala teitä siu¬ 
natkoon”, sanoo vanhus hymyillen. 

Pojat poistuvat eri haaroille. 

Mitä oli «pilkka” tässä tapauksessa? Se oli polkais¬ 
ten tunneruumiin äkillisen kuohunnan ilmaus. Kun he 
itse olivat niin elämänhaluisia ja sukkelaliikkeisiä, tun¬ 
tui heistä välttämättömältä saada kuuluvasti panna toi- 

meen vertailu itsensä ja tuon vanhuksen välillä. Kaikki 
erilaiset elämänilmaukset aaltoilevat ja väreilevät eri 
tavalla. Niin kauan kun tajunta ei ole tietoinen siitä, 
että kaikki elämä on yhtenäistä, pitää se ainoana oi¬ 
keana sitä muotoa, jossa se tilapäisesti nauttii. 

Tässä esimerkissä mainitut poikaset eivät alussa ol¬ 
leet ensinkään tietoisia mistään väärinteosta. Heidän 
hyppelehtivä elämänhalunsa sai tilaisuuden puhjeta tun¬ 
teenpurkauksiin, kun näkivät oman vastakohtansa. Vas¬ 
takohtien välillä syntyy vilkas toiminta. 

Vanhus ymmärsi poikasten tilan. Hän muisti sen 
itse kokeneensa. Kun hän puhutteli sävyisästi lapsia 
ja valasi elämää, ymmärsivät he häntä. Kun vanhus 
asettui lasten kannalle, asettuivat nämäkin vanhuksen 
kannalle, ja sovinto oli valmis. 

Tätä vanhusta eivät samat poikaset enää koskaan 
pilkkaa, sillä pilkan kärki on ainaiseksi taitettu. 

Nuorenpuoleinen mies käy hoiperrellen tiellä. Hän 
huutaa ja meluaa. Hänen vaatteensa ovat tahraiset, toi¬ 
nen housunlahe kiverrettynä ylös, toinen kengän alla. 
Housut ovat putoamaisillaan. 

Häntäkin saattaa poikajoukko. Juopunut sieppaa 
kapulan käteensä ja huitelee sillä ympärilleen. Poikaset 
väistävät iskuja ja tulevat taas lähelle. Toiset heittele¬ 
vät häntä pienillä kivillä, kunnes mies alkaa juosta 
poikia kohti, kaatuen kuralätäkköön. Ilmoille kohoaa 
raikas nauru. 

Näin saatetaan miestä, kunnes tien vieressä olevan 
asunnon ikkuna avataan ja erään virkamiehen rouva 
nuhtelee poikia. Silloin jättävät pojat, tuota rouvaa 

peläten, miehen rauhaan. Mutta kun tämä seuraavalla 
kerralla taas liikkuu juopuneena, uudistuu sama näy¬ 
telmä. Mistä syystä? Siitä, että päihtynyt mies asettui 
vastarintaan. Hän ei osannut poikasille selittää elämän 
lakia ja siten tyynnyttää sitä vuolasta tunnevirtaa, mikä 
syntyy vastakohtien välillä. Kun hän piti itsensä lou¬ 
kattuna, jäi pilkan kärki taittamatta. Hän oli omalta 
kannaltaan oikeassa samoin kuin pojatkin. 

Tiellä on vanha, risainen lakki. Poikaset potkivat 
sitä kilvalla. Se työ antaa heille suurta sisäistä nautin¬ 
toa. Jonkun matkan kulettuaan löytävät he kauniin 
kukkakimpun, joka putosi eräältä ajurin rattailla istu¬ 
valta rouvalta. Nyt unohtavat pojat koko lakin ja al¬ 
kavat riidellä kukkakimpun omistusoikeudesta. Kukaan 
ei sitä pilkkaa. Miksi ei? Eikö kukkakimppu ole poi¬ 
kien vastakohta niinkuin risainen lakkikin? Kyllä, mutta 
kauneusaistia nostattava ja tyydyttävä vastakohta. Kuk¬ 
kakimpun sulous herättää poikien tunneruumiissa ylem- 
myystunteen toimintaan. Se oli ulkopuolisesti heitä ylempi, 
kun lakki taas oli alempi. Tunneruumis ihailee ylem¬ 
pää, halveksii alempaa. 


2. Ketä voi pilkata? 

Suomen voimassaolevan rikoslain 10 luvun 1 py¬ 
kälä kuuluu: 

„Joka julkisesti pilkkaa jumalaa, rangaistakoon ku¬ 
ritushuoneella korkeintaan neljäksi vuodeksi tahi van¬ 
keudella. Jos se tapahtuu ajattelemattomuudesta tahi 

pikaisuudesta, olkoon rangaistus sakkoa tahi vankeutta 
korkeintaan kuusi kuukautta.” 

1 kohdassa olevista esimerkeistä näkyy, että „pilkka” 
yleensä on henkilön tai henkilöjen tunneruumiin aaltoi¬ 
lemista sellaisessa tapauksessa, että hänen tai heidän 
kauneus- tai hyväksymisaistiaan masentava olio äkki¬ 
arvaamatta sattuu „pilkkaajan” havaintopiiriin. 

Täysi-ikäiset ihmiset ovat yhtä „pilkanhaluisia” kuin 
lapsetkin, vaikka esineen tai asian, joka panee edellisten 
tunneruumiin kuohumistilaan, useinkin täytyy olla toi- 
sellainen kuin lapsista puhuttaessa. 

Ketä sitten voi toinen ihminen ylimalkaan „pilkata”? 

Ymmärrettävästi henkilöä, joka ei voi hallita omaa 
tunneruumistaan, ja joka siis on ympäristönsä käytök¬ 
sestä ja arvostelusta riippuva. Joka ei tämän väitteen 
pätevyyttä usko, tehköön kokeita. Niitä voi tehdä missä 
tahansa ihmisten keskuudessa. Sanokoon kokeilija vie¬ 
raille, vastaan tuleville ihmisille esim. näin: 

«Hulluhan sinä olet, kun tuollaista pukua käytät.” 

«Sinä olet aika roisto.” 

«Kas vaan, kun viimeinkin tapasin sinut! Sinä va¬ 
rastit rahakukkaroni.” 

«Sinä, akka, olet maailman suurin juorupytty. Olet 
koettanut tahrata minunkin hyvää mainettani.” 

«Tuossa on poliisi, joka tekee salaisuudessa sellaista 
mistä hän julkisuudessa muita syyttää ja hätyyttää.” 

«Sinä olet tehnyt murhan mutta olet osannut niin 
peittää jälkesi, ettet vielä ole joutunut lain kouriin” 
j. n. e. 

Minä uskallan lyödä koko pienen „omaisuuteni” 
vetoa, että 99 niistä sadasta henkilöstä, joita esim. Hel¬ 
singin vilkasliikkeisillä kaduilla „yleisön” kuullen näin 
puhutellaan, viheltävät poliisin paikalle ja nostattavat 
„oikeusjutun”. Miksi he näin tekevät? Sentähden, että 
heidän tunneruumiinsa joutuu kovaan värähtelyyn. He 
eivät luota itseensä eivätkä henkisesti „seiso omilla ja¬ 
loillaan”. He ovat „aikansa lapsia”, ja aika on sellai¬ 
nen, että sitä, joka ei julkisesta herjauksesta” välitä, 
pidetään „syyllisenä”. „Syylliselle” ihmiselle ei «ylei¬ 
nen mielipide” tunnusta tavallisia elämänoikeuksia. 
Pinnalta «puhdasmainen” ja «kunniallinen” tulee olla 
ihmisen, joka mielii omalla toiminnallaan itsensä 
elättää. 

Henkilön, joka voi joutua «pilkan” tai herjauksen 
esineeksi, täytyy tuntea olevansa ympäristöstään riip¬ 
puva. Pilkka ei ollenkaan «koske”, s. o. sitä ei ole 
siinä tapauksessa, ettei ympäristön «huonosti” kohtele¬ 
ma henkilö tunne olevansa riippuvainen ympäristös¬ 
tään. Kun silkkihattu päässä kävelevä «herrasmies” 
sattuu käymään laitakaupungin metsäpolkua, kuulee hän 
usein pilkallisia huudahduksia. Ryypiskelevä ja kort¬ 
tia lyövä «trokarisakki” voi hänelle huutaa: «Tule tänne 
p — le, ja saat kalloosi niin että tiedät. Sinä olet lurjus, 
työväen nylkijä” j. n. e. Mutta «herrasmies” menee 
menojaan aivan kuin ei mitään tapahtuisi. Nuo «tro¬ 
karit” eivät hänen käsityksensä mukaan ole «syyntakei- 
sia”, s. o. käytännöllisesti selitettynä, hän ei tunne ole¬ 
vansa tästä ympäristöstä taloudellisesti riippuvainen. 
Vielä hän uskoo, etteivät «kunnialliset” ihmiset ollen- 



28 

kaan epäile häntä mistään luvattomasta, vaikka kuule¬ 
vatkin noitten „trokarien” pilkkaavan häntä. 

Joka tunnustaa itsensä pilkatuksi, ilmaisee samalla 
heikkoutensa ja avuttomuutensa. 

Nyt tahtovat Suomen rikoslain laatijat väittää, että 
jumala on sellainen ympäristöstään riippuva, heikko 
olento, johon ihmisten „pilkka” voi sattua! 

Mutta vaikeata on sentään edellyttää, että muuten 
niin taantumukselliset ja ajatustyötä kammoavat papit¬ 
kaan olisivat siksi typeriä — paremmin sanoen fetishin- 
palvelijain kaltaisia — että uskoisivat ,jumalan” niin 
mitättömäksi olennoksi, johon ihmisten „pilkkapuheet” 
todella voisivat „koskea”. Pikemmin täytyy olettaa, 
että rikoslain 10 luvun 1 pykälän sanamuodon alla on 
„koira kuopattuna”, kuten puheenparsi kuuluu. Papit 
ja heidän läheisensä tahtovat suojella omaa ahdasmieli¬ 
syyttään ja pikkumaisuuttaan tällä kuuluisalla lakipykä- 
lällä. He eivät ole seuranneet aikaansa. Koko suuri, 
„ajatteleva yleisö” on paljoa pitemmällä heitä. Kun 
sitten vallanpitäjät säännöllisesti ovat vanhoillisia ihmi¬ 
siä ja mielellään vaanivat „kapinaa” kaikessa yksilölli¬ 
syyden henkisessä laajennustyössä, ovat papit pyytäneet 
ja saaneet turvaa maalliselta esivallalta. 

Asia on lyhyesti siis se, että kun papit panevat 
esivallan palvelijat vaanimaan ,jumalanpilkkaa” sekä 
puhutussa että kirjotetussa sanassa, niin he tahtovat suo¬ 
jella omaa taloudellista asemaansa etupäässä. Voi olla 
sellaisiakin pappeja, jotka uskovat ,jumalan” persoo¬ 
nalliseksi, hyvillä ja huonoilla puolilla varustetuksi 
olennoksi. Nämä papit tahtovat taloudellisen asemansa 

ohella suojella omaa lapsellista jumalakäsitystään. Kun 
he siis saavat esim. meidän painoylihallituksen syyttä¬ 
mään jotakin henkilöä jumalanpilkasta”, niin se teko 
merkitsee, että tuo virasto itse asiassa tahtoo kurittaa 
henkilöä, joka puhuu tai kirjottaa niin, että pappien 
ulospäin tunnettu jumalakäsitys, joutuessaan esim. lähei¬ 
sessä ympäristössä puheen esineeksi, saa kolauksen ja 
„kärsii”. „Jumalanpilkkajuttuja” nostaessaan tekee siis 
painoylihallitus „renginpalvelusta” — kuten sosialide¬ 
mokraattisilla lehdillä on tapana sanoa — mitä rutivan- 
hoillisimmille ja ahdasmielisimmille papeille. 

Neljä vuotta voi saada istua kuritushuoneessa hen¬ 
kilö, joka — kuten sanat mahtavasti kuuluvat — jul¬ 
kisesti pilkkaa jumalaa”. Mutta järki-ihmisen on mah¬ 
doton tietää, millä tavalla tuollainen kauhea rikos 
tapahtuu. Rikoslaissa ei sanallakaan mainita, mitä on 
pitänyt puhua tai kirjottaa henkilön, jota voidaan «syyt¬ 
tää” «jumalan julkisesti pilkkaamisesta”. Tuon pykälän 
sanamuodossa olisi ollut hieman sitä niin kehuttua 
«tervettä järkeä”, jos olisi edes «osviitaksi” lueteltu 
muutamia lausuntoja, joitten julkisuudessa kertaaminen 
sitten merkitsisi «jumalan pilkkaamista”. Mutta kun 
ei sanallakaan ole mainittu, miten «jumalaa” voitaisiin 
«pilkata”, niin jää syyttäjäviranomaisten ja käräjäherro- 
jen keskinäiseksi sopimukseksi ratkasta, minkälainen 
lausunto on «jumalanpilkkaa”, minkälainen ei. Mutta 
mistä voi joku tietää, kuinka tuollainen sopimus kul¬ 
loinkin tehdään? 

Asia olisi kokonaan toinen, jos rikoslain mainitussa 
pykälässä olisi sanottu: «Joka julkisesti pilkkaa jonkun, 




30 

nimeltä mainitun henkilön jumalankäsitystä, on tällä 
oikeus vaatia hänet syytteeseen toisen yksityisen vakau¬ 
muksen halventamisyrityksestä.” Jonkun toisen tai 
toisten henkilöjen jumalakäsitys se totisesti on, joka 
„kärsii” n. s. jumalanpilkasta. Saanhan minä uskoa 
mitä ja miten tahansa, eikä toisella henkilöllä ole oi¬ 
keutta yrittää tehdä tuota uskomishaluani yleisen nau¬ 
run ja ilkunnan alaiseksi, koska mikään voima ei ole 
todistamassa”, että toisen vakaumus olisi „parempi” 
tai „huonompi” kuin toisen. Mutta kun mainitussa 
rikoslain pykälässä puhutaan „jumalasta” aivan kuin 
tämä olisi kaikille suomalaisille hyvin tunnettu henkilö, 
joka ihan omasta puolestaan olisi „arka kunniastaan” 
ja ihmisten suojeluksen tarpeessa, niin sopii surkutella 
sitä aistillisuuden liejuun vajonnutta ^kristillisyyttä”, 
jonka syvyyksistä mainitun pykälän laatuinen kupla on 
pulpahtanut aikamme „tervejärkisyyden” pinnalle. 

Sanotun pykälän loppupuoli valasee lutherilaisen 
kirkon „vartijajoukon” jonkinmoista persoonatonta eli 
joukkokäsitystä Jumalasta”, jos sitä ylimalkaan on ole¬ 
massa. Siinä näet sanotaan, että rangastus on melkoi¬ 
sesti lievempi, jos Jumalanpilkka” tapahtuu ajattele¬ 
mattomuudesta tahi pikaisuudesta.” Silloin on rangastus 
sakkoa tai vankeutta korkeintaan kuusi kuukautta. 

Mistä viranomaiset ensiksikin tietävät, kuka „pilk- 
kaa jumalaa” ajattelevaisuudesta ja pitkäaikaisesta har¬ 
kinnasta, kuka taas ajattelemattomuudesta ja äkkipikai- 
suudesta? Jos henkilö, joka tunnetaan syvälliseksi 
ajattelijaksi, lausuu tai kiijottaa Jumalasta” sellaista, mitä 
joku ahdasmielinen pappi ei jaksa „sulattaa”, niin tekee 

hän — rikoslain sanotun pykälän mukaan — raskaam¬ 
man rikoksen kuin toinen, joka hokee kevytmielisten 
ihmisten sanoja ja siis „lörpöttelee”. Vakavalla, itsenäi¬ 
sellä työllä hankitun jumalakäsityksen esittäminen ulos¬ 
päin on valtiokirkostamme siis pahempi asia kuin 
„kuluneitten” puheenparsien itsetiedoton hokeileminen! 

Voidaanko toiseksi „todistaa”, että ne henkilöt, joita 
on rangastu kaikkein ankarimmin ,,jumalanpilkasta”, 
ovat todellakin ajattelevaisuudesta tehneet itsensä syy- 
päiksi tuohon rikokseen? Eikö ajattelemisen luontoon 
päinvastoin juuri kuulu „pilkaksi” selitettävien sana- 
sutkausten välttäminen? Jos ajattele vaisuudesta ulospäin 
esitetty jumalakäsitys, joka jyrkästi eroaa lutherilaisen 
kirkkomme ja sitä kannattavan „rahvaan” sovinnaisesta 
jumalakäsityksestä, todellakin on ankarammin rangastava 
kuin esim. n. s. materialistiemme sanasutkaukset, niin 
nostettakoon sitten kanne Jumalanpilkasta” etupäässä 
maamme teosofisia kirjailijoita vastaan. 

Mitä taas tulee «Kurikkaa”, «Savon Työmiestä” y. 
m. materialistisia lehtiä vastaan nostettuihin «jumalan- 
pilkkajuttuihin”, olisi syyttäjäviranomaisten jo ennakolta 
luullut käsittävän, että niissä oleva «jumalanpilkka” 
todella on ajattelemattomuudesta syntynyt. Noissa 
lehdissä mainitut muutamat kompasanat eivät ole muuta 
kuin sitä kostamistapaa, jota tavallinen ihminen käyt¬ 
tää, kun hänelle kauan tyrkyttämällä puhutaan asioista, 
joita ei hän voi käsittää. Hän suutahtaa viimein ja 
lausuu jonkin sukkeluuden tai kompasanan päästäkseen 
rauhaan. 

Muodollinen kristillinen kirkko on vuosisatoina 

kylvänyt sellaista siementä, joka nyt — „terveen järjen” 
aamunkoitteessa — näyttää Jumalanpilkalta”, kun kirkko 
niittää pitkäaikaista kylvöään. Muodollisen kristillisen 
kirkon opetusjärjestelmä yliaistillisista asioista juuri on 
syypää Jumalanpilkkaan”. Jos oltaisiin järkeviä ja 
johdonmukaisia, olisi siis syyte Jumalanpilkasta” nos¬ 
tettava sellaista opetusjärjestelmää vastaan, joka puhuu 
henkisistä asioista niin karkeata kieltä, että tavallisten 
„arki-ihmisten” täytyy joskus, edes «terveelle järjelle” 
kunnian antaakseen, käyttää kompasanoja tuota nykyään 
jo «aikansa elänyttä” järjestelmää vastaan. Kirkko itse 
siis on syypää siihen «jumalanpilkkaan”, mistä se esi¬ 
vallan kautta uskaltaa rangasta muutamia jäseniään, 
jotka aatteellisesti ovat tehneet siitä pesäeron, mutta 
jotka — valtion ja kirkon yhdessä ollessa — ovat vielä 
pakotettuja siihen nimellisesti kuulumaan. 


3 . Mitä on jumala? 

On aivan väärin suomenkielessä kirjottaa «jumala”- 
sanaa isolla alkukirjaimella, koska tuo sana ei ole mi¬ 
kään persoonan- eikä paikannimi ainakaan enää nykyis¬ 
ten suomalaisten tajunnassa. Kansamme esivanhemmat 
muodostivat «jumalan” ukkosenjyrinästä, jota he kut¬ 
suivat «jumuksi”. Sana oli siis alkuaan «jumula”, 
merkiten paikkaa, jossa oli paljo «jumua” eli «jymyä”. 
Myöhemmin muuttui se «jumalaksi”. 

On meidän maassa kyllä vielä sellaisiakin ihmisiä, 
jotka pelkäävät ukkosenjymyä ja kutsuvat sitä «Herran 

voimaksi”. Nouseva valistus on kumminkin jo aikaa 
sitten selittänyt tämän ennen niin pelätyn jymyn syn¬ 
nyn. Ei nyt enää yleisesti uskota ,,vallan pilvissä pitä¬ 
jää” miksikään henkiolennoksi”. 

Koska „jumala”-sana kumminkin on kielessämme 
ja koska ei se enää voi merkitä vanhojen suomalaisten 
pelkäämää jymistäjää, niin täytyy sille nykyään saada 
aivan toinen merkitys. 

Koska olen „Elämänkysymys teosofian valossa”-ni- 
misessä kirjassa käyttänyt 10 sivua „jumala "-käsityksen 
selvittämiseen, mainitsen tässä vaan lyhyesti kaksi näen¬ 
näisesti. vastakkaista „jumala”-käsitystä. Ne ovat n. s. 
materialistinen ja teosofinen. Kumpikaan maailman¬ 
katsomus ei tosissaan käytä „jumala”-sanaa yksikössä 
muulloin kuin kristillisen kirkon jumalasta puhuessaan. 

Materialistit tunnustavat ainoastaan aistillisaineellisen 
elämänkaikkeuden. Tämä elämänkaikkeus on heidän 
käsityksensä mukaan se asia tai aate, jota kirkolliset 
ainakin osittain ymmärtävät, jumalalla”. 

N. s. teosofisen elämänkäsityksen kannalta on kaikki 
elämä yhtenäinen, sekä ilmenneessä että ilmenemättä - 
mässä tilassa oleva oleminen. Ilmenemätön elämä on 
ehdoton ja ilmennyt ehdollinen. Ehdoton oleminen 
on äärimmäinen, „totinen” jumala. Ehdonalaista, niin¬ 
ikään ääretöntä elämää johtavat lukemattomat, kehityk¬ 
sen taipaleella vaeltavat henkiolennot”. Näitä sopii 
hyvin kutsua jumaliksi”. 

Jos nyt se asia tai aate, jota kristillisen kirkon eri 
lahkokunnat nimittävät Jumalaksi”, on itse elämä 
kaikkine ajateltavine, lukemattomine ilmennysmuotoi- 

neen, niin on selvää, ettei „totinen jumala” voi olla 
mikään rajallinen „olento” jolla olisi erityisiä ominai¬ 
suuksia, haluja, mielitekoja ja toivomuksia. Sellainen 
„jumala”, jolla näitä on, on ihmisten mielikuvituksen 
luoma. On mahdoton edellyttää, että „suurinkaan” 
rajallinen „olento” voisi ikuisesti pitää rajatonta elä¬ 
mää vireillä, olettaen, että tuo „suurin olento” olisi 
itse elämästä erillään ja suhteutuisi siihen jollakin 
tavalla. 

Tosiasia on se, että erilaisilla kehitysasteilla olevat 
ihmiset ovat luoneet ja luovat edelleen omia taipeitaan 
vastaavan jumalan, mikäli „jumala” esiintyy ominai¬ 
suuksilla varustettuna olentona. Puheen ollessa ju¬ 
malanpilkasta” olisi siis tutkittava ja saatava selville, 
kenen tai keitten jumalakäsitystä kulloinkin tarkotetaan. 

Jos jumala” nykyaikaisen, sekä materialistisen että 
yleiselämän viisausopin eli teosofisen maailmankatso¬ 
muksen kannalta on sama kuin kaikkiallinen, rajaton, 
käsittämätön, mittaamaton, pohjaton elämä, s. o. ajatus 
ja kaikki ajattelijat samalla kerralla, koko olemisen 
kaikkeus loppumattomme ja lukemattamme ilmaus- 
muotoineen, ikuisesti tyhjenemätön voiman- ja luke¬ 
mattomissa muutostiloissa olevan aineen lähde, niin 
tavallisen, nykyään voimassaolevan ajatusopin selvän 
päätelmän mukaan on kerrassaan mahdotonta „pilkata 
jumalaa”. 

Miksi sellainen teko on mahdottomuus? Siksi, että 
oletetussa jumalanpilkkaajassa” on vaikuttamassa ihan 
sama jumala” kuin toisessa henkilössä, jonka mielestä 
joku „pilkkaa jumalaa”. 

Otetaan pari esimerkkiä. Jos joku ihminen muitten 
kuullen sanoo itsestään, että hän on raaka, kehno, epä¬ 
täydellinen, kostonhimoinen, omaa etuaan tavotteleva 
olento, niin ketä hän tällaisella lausunnollaan pilkkaa, 
edellyttäen, että moinen tunnustus jonkun mielestä on 
„pilkkaa”? „Itseään”, vastaa moni. Rangastaanko sitten 
ihmistä tällaisesta itsensä pilkkaamisesta”? Ei. Päin¬ 
vastoin moni rientää häntä puolustamaan, ollen hyvil¬ 
lään siitä, että hän itsekin tuntee „vikansa”. Mutta 
jos esim. palvelija antaa muitten kuullen isännästään 
tuollaisen lausunnon, niin on tällä oikeus vaatia palve¬ 
lijansa tilille noista väitteistä, edellyttäen, ettei tämä — 
kuten voimassaoleva puheenparsi kuuluu — „voi 
väitteitään todistaa”. Miksi isäntä voi tai tahtoo ran¬ 
gasta palvelijaansa moisista sanoista? „Siksi, että ne 
sisältävät herjauksen”, vastataan „rikoslain kielellä”. 
Mitä sitten on „herjaus”? „Se on perustelemattomien 
syytösten luettelemisella tehty yritys saattaa toisen ihmi¬ 
sen maine huonoon valoon”, vastataan. Nyt voisi taas 
kysyä, mistä tiedetään, milloin jokin syytös on perus¬ 
teeton, milloin perusteellinen. Jos minä väittäisin 
toista ihmistä esim. lurjukseksi”, niin olisi väitteeni 
samalla kerralla sekä perusteellinen että perusteeton. 
Perusteellinen olisi se minun kannaltani, sillä voisin 
luetella hänen sellaisia tekojaan, jotka minusta kuulu¬ 
vat „lurjuksen” luonteeseen. Perusteeton olisi se syyte¬ 
tystä niin kauan toistaiseksi, että voisin todistajilla 
vahvistaa” syytökseni muodollisessa käräjätuvassa. Mutta 
vaikka minä täten olisinkin saanut näennäisen, ulospäi- 
sen voiton, niin olisi «lurjukseksi todistettu” edelleen 

kin omasta mielestään syytön. Ainoastaan muodolli¬ 
nen „oikeudenpäätös” estäisi hänet enää julkisuudessa 
vaatimasta minua tilille mainitunlaisesta syytöksestä. 
Mutta hän vihaisi minua edelleen. Hänen vihansa 
todistaisi, ettei hän sisäisesti pidä itseään voitettuna 
eikä siis „lurjuksena”. Miksi ei hän itse tunnustaisi 
itseään „lurjukseksi”? Siksi, että hän tietää minun käsi¬ 
tykseni mukaisten „lurjustekojensa” olevan hänen per¬ 
soonallisen elämänsä katkeamattoman ketjun renkaita. 
Minä en tunne noita renkaita, mutta hän itse tuntee ne. 

Sopiiko nyt «jumalanpilkasta” syyttäminen jom¬ 
paankumpaan vai molempiinkin näistä esimerkeistä? 
Ei. Miksi ei? Siksi, että esimerkeissä esiintyy kaksi 
riitapuolta, jotka eivät tunne toistensa vaikuttimia. Riita¬ 
puolet ovat kaksi eri henkilöä, joilla on oma esihis¬ 
toriansa ja omat, ehkä hyvinkin vastakkaiset persoonal¬ 
liset „etunsa”. Kumpikin tahtoisi paisuttaa omaa etuaan 
toisen kustannuksella. 

„Jumala” on yhtenäinen elämä, jossa ei ole mitään 
eristettyjä etujenvalvomistiloja. Syyttäjä ja syytetty ovat 
ihan sama olento. On siis mahdoton ajatella „jumalaa” 
voitavan „pilkata”, koska „pilkan” edellytetään vahin¬ 
goittavan toista ja — ainakin tilapäisesti — hyödyttä¬ 
vän toista. 

Meressä olevat, lukemattomat eri eläimet käyttävät 
samaa yhteistä vettä eri tavalla ja eri tarkotuksiin, 
mutta yhteinen vesi on aivan puolueeton. Se ei syytä 
eikä rankase ainoatakaan sen asukasta yhteisen «ele¬ 
mentin” väärinkäytöstä. Mutta tämä vertauskuva on 
epätäydellinen. Meren vesi on eristetyltä olemuksel- 

taan ja kokoomukseltaan erilaista kuin sen eläjät. Ju¬ 
mala” taas on sitä, mitä kaikki elämäkin on, olkoon 
se minkälaisessa tilapäisessä olemusmuodossa tahansa. 

Itseäänkö „jumala” siis „pilkkaa”? Jos se niin voisi 
tehdä, ei se olisi kaikkielämä. Jos „jumala” eristetyistä 
ihmisolennoista nähden sittenkin „pilkkaa” itseään, niin 
kenen siihen mitään tulee? Kuka uskaltaa ,,jumalaa” 
mennä auttamaan? Eikö sellainen menettely osota mie¬ 
lettömyyttä ? Kuka tyrkyttäisi apuaan sille, joka ei mis¬ 
sään muodossa sellaisenaan apua tarvitse, joka itse on 
samalla sekä apu että auttaja? 

Mutta sittenkin täytyy Jumalanpilkaksi” nimitetyn 
kummituksen takana olla jokin syy. Ja mikä olisi se 
syy? Se on sanojen sopusoinnuton tahti eli rytmi. Jo¬ 
kaisessa kielessä on n. s. kuluneita käsitteitä. Näitä 
haetaan n. s. valistumattoman kansan keskuudesta, mutta 
ne eivät ole sieltä kotoisin. Päinvastoin ovat ne n. s. 
sivistyneitten käytöksestä syntynyttä, sanoiksi pukeutu¬ 
nutta himoluonnon „pohjasakkaa”. Jokaisen sivistys¬ 
kansan mätähaava” on halveksiminen ja kateus. „Ylem- 
mät” halveksivat „alempia”, nämä taas kadehtivat edel¬ 
lisiä. Voimaton kateus turvautuu kompasanoihin, joita 
sivistyskansan himoluonnon pohjasakassa on runsaasti. 

Kun pappi esim. elää ylellisyydessä ja loistossa, 
ryöstättää köyhiltä saatavansa” ja saarnaa tämän ka¬ 
toavaisen elämän turhuudesta, jumalan laupeudesta ja 
ihmisten armelijaisuustarpeesta, niin mikä on selvempää 
kuin että se kansanaines, joka papin mukavan elämän 
kustantamiseksi mielestään saa kantaa raskaimman taa¬ 
kan, käyttää epätahdillista kieltä yleensä papeista pu- 

huessaan aikana, jona materialistinen maailmankatso¬ 
mus on pelastanut „alemman kansan” pappisvallan 
aatteellisesta orjuudesta? Ne ihmiset, jotka ovat aatteel¬ 
lisesti vapaita pappisvallasta, mutta jotka pakotetaan 
aineellisesti vielä toistaiseksi sitä kannattamaan, käyttä¬ 
vät juuri rytmitöntä kieltä papeista ja kirkollisista lai¬ 
toksista puhuessaan. Pappeja loukkaa tietysti tällainen 
kieli. He eivät joko tiedä tai välitä siitä, että he kir¬ 
jaimellisella, aistillisella jumalaopillaan ovat saaneet 
aikaan rytmittömän kielen „rahvassa”. He vaan vaati¬ 
vat rytmillisyyttä, mutta kun suurella „kärsivien jou¬ 
kolla” ei enää sitä ole heille antaa, niin he turvautuvat 
pakkokeinoihin, siten tehden asian entistä pahemmaksi. 

Kun kirkko asiamiestensä kautta vaanii Jumalan¬ 
pilkkaa” „kärsivien joukon” äänenkannattajien lausun¬ 
noista, niin jouduttaa se vaan oman tuomionsa julki¬ 
lukemista. Sen lisäksi menettelee se yhtä epäjohdon¬ 
mukaisesti kuin esim. isä, joka lastensa kuullen käyttää 
n. s. kuluneita sanoja mutta rankasee heitä, kun saa 
tietää heidän kylässä puhuvan hänen antamansa esi¬ 
merkin mukaan. 

Ajatellaan vaan saarnaa, jossa pappi vakuuttaa 
kuulijoilleen, että jumala on rakkaus, mutta että tämä 
kurittaa ihmisiä puutteella ja köyhyydellä saadakseen 
heitä nöyrtymään. Minkä vaikutuksen tekee hiemankin 
ajattelemaan tottuneeseen „rahvaaseen” papin sellainen 
puhe, että jumala rankasee ihmisiä köyhyydellä heidän 
syntiensä tähden? Sekä pappi että kuulijat uskovat, 
että ihminen elää tässä maailmassa yhden ainoan ker¬ 
ran, että hänen elämänsä alkoi syntymässä ja loppuu 

kuolemassa. Kun „sanankuulij öistä” moni tuntee lä- 
hemmältä papin yksityistä elämää, tietäen miehen sanan 
jokapäiväisessä merkityksessä hyvin „syntiseksi”, niin 
tekee moni kirkossa ollut tällaisen johtopäätöksen: 
„Jos jumala rankasee meitä köyhyydellä syntiemme täh¬ 
den, niin sittenpä pitäisi sinun itsesi olla ainakin yhtä 
köyhä kuin me, koska olet yhtä syntinenkin.” 

Tuosta papin selvityksen mukaisesta jumalasta saa 
moni kuulija sen käsityksen, että tämä on ihmisellisillä 
ominaisuuksilla, sekä varjo- että valopuolilla varustettu 
olento, joka ilmeisesti menettelee puolueellisesti. Ja 
kuinka voisi olla „totinen” se jumala, joka sallii toisen 
lapsen syntyä mitä suurimpaan kurjuuteen, toisen taas 
loistoon ja ylellisyyteen? Ei tavallinen „hyvä” ihmi- 
nenkään niin tekisi, jos hänellä sellainen vallankäyttö 
olisi. Olettaen, että sama ihmisolento syntyy ja kuolee 
yhden ainoan kerran, on tuollainen oppi juuri juma¬ 
lanpilkkaa”, jota papit niin ovat kammovinaan, sillä 
se tekee jumalasta ihmisten tajunnassa puolueellisen 
olennon. 

Kun jossakin „työväenlehdessä” puetaan mainitun¬ 
lainen papin lausunto yhtä rytmittömään asuun kuin 
se oli papin suusta lähtiessään, niin voidaan jonkun' 
ajan kuluttua saada tietää „painoylihallitukseksi” kut¬ 
sutun viraston nostaneen sitä ja sitä lehteä vastaan 
kanteen jumalanpilkasta”! Olisi sanottava kanne nos¬ 
tetuksi sentähden, että joku pappi on loukkaantunut 
siitä, että hänen epärytmillinen lausuntonsa on toistettu 
sanomalehdessä, ja että epärytmillisyyttä on tahdottu 
valasta muutamalla „kuluneella sanalla”, joka on otettu 

sivistyskielen pohjasakasta. Silloin olisi kanne sekä 
muodollisesti että asiallisesti paikallaan. „Jumala” olisi 
jäänyt kokonaan sekottamatta pappien „kunnianpaik- 
kausasiaan”. 

Rikoslain 41 luvun 1 pykälän sanamuodon sellaise¬ 
naan ollessa on ennakolta mahdoton tietää, minkälainen 
sanayhteys milloinkin voidaan selittää Jumalanpilkaksi”. 
Mainittu pykälä on niin vajanainen arvattavasti sentäh- 
den, että syyttäjäviranomaisilla olisi mahdollisimman 
„vapaat kädet”. Nähtävästi on sanotun pykälän sana¬ 
muodon laatija myös aavistanut, että Jumalanpilkasta” 
puhuminen 20 vuosisadalla Suomessa on siksi huono 
patteri, etteivät papit voisi saada sen takana mitään 
turvaa aatteilla ampujilta, jos pykälän sanamuotoa olisi 
hiemankin perusteltu. 

Jos Jumalanpilkan” vainuamisen perustana ovat 
tahdittomassa yhteydessä käytetyt sanat, niin on selvää, 
että Jumalanpilkkaa” hajotetaan paljoa suuremmassa 
määrässä kuin osottavat ne käräjäjutut, joita nostetaan 
tieteellis-materialistista sanomalehdistöä vastaan. Aja¬ 
tellaan vaan esim. niitten tahdittomassa yhteydessä ole¬ 
vien sanojen tulvaa, joka valuu maan „emäkirkon” 
papiston huulilta ihan virkatoimissa Jahkolaisuutta, vää¬ 
riä oppeja ja kansanvillitsemistä" vastaan, jumalan¬ 
palveluksen” nimellä tehdään sellaista, mikä „rikoslain 
kielellä” — jos oltaisiin tasapuolisia — olisi ,,mitä tär¬ 
keintä jumalanpilkkaa”. „Uskovainen” pappi voi sanoa 
niinikään „uskovaiselle” Jahkolaissaarnaajalle”: „Tei- 
dän oppinne on isästä perkeleestä!” „Lahkolaissaar- 
naaja”, ollen aineellisesti köyhä, ei voi pappia ruveta 

käräjätuvassa syyttämään Jumalanpilkasta”, koska „oi- 
keus” välttämättä on papin puolella sentähden, että 
tämä tukee maallista syyttäjävaltaa. 

Sosialidemokraattisissa lehdissä sanotaan usein, että 
se ja se kysymys riippuu voimasuhteista”. Tämä lau¬ 
sunto on aivan paikallaan. Mikä tahansa asia on täy¬ 
sin „oikea”, jos sitä tukemassa ja kannattamassa on n. 
s. raakaa voima, ja „väärä” taas siinä määrässä, missä 
„raaka voimaa” on vähä tai ei ollenkaan. Tässä maal¬ 
lisessa elämässä” ei ole minkäänlaista, jokaiselle yksi¬ 
lölliselle tajunnalle yhteistä „oikean” ja „väärän” mitta¬ 
yksikköä. Esim. yksi kilogramma jotakin tavaraa Suo¬ 
messa ja Ranskassa on jokseenkin sama asia painoltaan 
— mahdollisesti muutaman milligramman osan erotuk¬ 
sella sentähden, että maanpinnan eri pisteet Ranskassa, 
koska se on päiväntasaajaa lähempänä, ovat kiivaam¬ 
massa vauhdissa kuin Suomen — mutta jokin määrätty 
Jumalanpilkka-annos” ei ole läheskään yhtä painava 
Ranskassa kuin Suomessa senjälkeen kun kir kk o ja 
valtio edellisessä maassa ovat olleet erillään toisistaan, 
sillä „maallinen valta” eli „raaka voima” ei Ranskassa 
enää puutu tuollaisiin asioihin. 

„Jumalanpilkka” on itse asiassa jonkun yksilön tai 
yksilöryhmän personallisen vakaumuksen, uskon tai 
luulon epätahdillista käsittelyä. 

Jos „laki” todellakin olisi tarkotettu jonkin maan 
kaikkia asukkaita varten, tulisi sen eri rangastuspykä- 
lien puhua sellaista kieltä, että jokainen yksilö voisi 
sanotun lain avulla puolustaa omia erikoisia katsanto- 
tapojaan ja vaatia niitten mukaista käytöstä muilta 

yksilöiltä. Mutta sellainen laki olisi sama kuin ulko¬ 
puolisen lain tarpeettomuus. Sentähden täytyy ulko¬ 
puolisen lain, jotta sillä olisi jokin merkitys, olla laa¬ 
dittu niin, että se tukee ja puolustaa sellaista jonkin 
ryhmäkunnan joukkokäsitystä, joka on suuressa mää¬ 
rässä jälellä aikakauden käytännöllisestä ajatustyöstä. 

Kaikki lainvalvojat ja syyttäjäviranomaiset ovat vi¬ 
rallisuuteensa nähden aikansa jälessä. Tosiasia on se, 
että ulospäinen, muodollinen laki on vanhanaikainen 
jo silloin kun se on ilmestynyt painettuna lakikirjana. 
Kirjottamaton ja painamaton johdonmukaisuuden laki 
on kaikkina aikakausina muodollista lakia ylempänä. 
Se itse asiassa onkin ihmisten käytöksen ja toisiinsa 
suhteutumisen tasottaja. Johdonmukaisuuden laki ei kos¬ 
kaan voi kiteytyä kirjaan soveltuviksi pykäliksi. Sen¬ 
tähden ei mikään käytännöllisen jokapäiväisyyden hyö- 
rinässä aikansa kuluttava kansan enemmistö tiedä sel¬ 
laisesta laista, vaikka se johtaa ihmisyksilöitä aivan kuin 
n. s. vaisto eläimiä. 

Jo se seikka, ettei „rikoksesta” rangasta, jos ei siitä 
nosteta syytettä ja tätä „todisteta”, osottaa, että tavalli¬ 
nen muodollinen laki on arvoltaan lasten hommia. 
Keskimäärin puoli kaikista n. s. rikoksista jää. „maalli- 
sesti” rankasematta vaan sitä syystä, ettei rikoksenteki¬ 
jää saada käsiin. Onpa sekin syy! Mikä „oikeus” 
tuolla „kiinnijoutumattomalla” rikoksentekijällä on kul¬ 
kea vapaalla jalalla? Hänen erikoisoikeutensa johtuu 
esivallan saamattomuudesta. Mutta johdonmukaisuuden 
lain käyttö on sellaisissa „käsissä”, ettei mikään saa¬ 
mattomuus voi tulla kysymykseen. Sentähden ei tämä 

laki leimaakaan mitään nimitettyä tekoa „rikokseksi”, 
koska kaikki teot ovat sellaisia. „Rikos” on näet men¬ 
neisyydessä kylvetyn „pahan” siemenen nykyinen he¬ 
delmä ja tulevaisuuden „rikoksen” siemen. 

Voisi vallan helposti ,,todistaa”, että nykyajan syyttäjä¬ 
viranomaisten vaanima ja löytämä jumalanpilkka” 
on jonkin joukkokäsityksen lapsellisen jumalauskon ar¬ 
vostelemista tahditonta sanayhteyttä käyttämällä. 

Eri jumalakäsityksiä saa näet nykyään Suomessakin 
arvostella aivan vapaasti, vieläpä pidellä niitä „kova- 
kouraisestikin”, kun ei vaan käytä tahditonta eli rytmi- 
töntä sanayhteyttä. Teosofinen kirjallisuus esim. on 
täynnä paljoa pahempaa jumalanpilkkaa” kuin jokin 
materialistinen pilalehti, mutta syyttäjäviranomaiset eivät 
tähän asti vielä ole nostaneet kannetta jumalanpilkasta” 
ainoatakaan teosofista kirjailijaa vastaan. Sen verran 
on esim. papiston taholta sanottu, että teosofinen kir¬ 
jallisuus sisältää jtämaista pakanuutta ja buddhalai¬ 
suutta”, mutta ,,jumalanpilkasta” ei ole puhuttu mitään. 

Kuinka suuri askel olisi „pakanuuden” elvyttämis- 
yrityksistä jumalanpilkkaan”? Eikö „pakanuuden” 
suosiminen ja puolustaminen ole ainakin ajattelemat¬ 
tomuudesta” tapahtuvaa, vähintäinkin israelilaisten kos¬ 
tonhimoisen Jahvehin „pilkkaa”? Tämä Jahvehhan kiel¬ 
tää kristittyjen katkismuksessakin pitämästä ,,muita 
jumalia” hänen arvoisinaan, kun taas esim. opinkappa¬ 
leita tunnustavien buddhalaisten jumala” suvaitsee 
kaikkia muita jumalia, tunnustaen ne samanarvoisiksi. 

Niin tervetullut kuin monelle teosofiselle kirjailijalle 
olisikin tilaisuus saada vastata „jumalanpilkka”-syytök- 

seen, ei sellaista vielä ainakaan Suomessa ole tehty, 
nähtävästi juuri sentähden, etteivät syyttäjäviranomaiset 
löydä teosofisesta kirjallisuudesta tahditonta eli rytmi- 
töntö kieltä. Tietysti ei tahdittomuudessakaan ole mi¬ 
tään „pahaa”, koska se on kirkon oman kylvön hedelmä, 
mutta joka ei mielellään tahtoisi olla jumalanpilkasta” 
syytettynä maassa, missä kirkko ja valtio vielä toistai¬ 
seksi ovat yhdessä, sen on parasta välttää kompasanoja 
ja tahdittomuutta sekä kirjottaa jumala-asioista edes 
nykyisen materialistisen järjen kannalta. 

„Jumalaa” on, kuten olemme nähneet, mahdoton pil¬ 
kata. Mutta niin kauan kun tässäkin maassa on vielä 
tuhansia ihmisiä, joilla yksinkertaisina „kirkkouskovai- 
sina” on hyvin lapsellinen jumalakäsitys, niin on juuri 
tämän kansan asteettaisen valistuksen — mikäli sitä 
ulkoapäin voidaan antaa — kohottamiseksi tärkeätä 
puhua järkevää kieltä kaikista asioista, jotka abstrakti¬ 
suudeltaan ovat tavallisen aistimustason yläpuolella. 
Kompasanat ja rytmittömyys kutkuttavat kyllä muuta¬ 
mia, mutta nekin, jotka niistä mielellään nauttivat, pitä¬ 
vät vakavaa, harkinnan tuloksena esiintyvää puhetta 
suuremmassa arvossa kuin alempien viettien hetkellistä 
tyydytystä. 

Aatteellinen vastustaja, joka käyttää siivoa kieltä, 
saa varmasti tunnustusta niittäkin, jotka eivät hänen kan¬ 
taansa sellaisenaan hyväksy. 



